b"\n_START_ARTICLE_\nFluid refrigerant\n_START_PARAGRAPH_\nUn fluid refrigerant \xc3\xa9s un fluid que s'usa per a transportar calor d'un lloc a un altre, habitualment en un circuit tancat. Els refrigerants poden ser l\xc3\xadquids, gasos o un fluid que canvia d'estat c\xc3\xadclicament en passar per les diferents m\xc3\xa0quines de la instal\xc2\xb7laci\xc3\xb3 a la qual es fa servir. Un dels primers que es van fer servir va ser l'aire, que avui es considera inadequat._NEWLINE_En el cas dels gasos sovint s'usa una barreja de dos o tres diferents, als quals ho afegeix un odoritzant o un colorant per a poder detectar fuites. Quan \xc3\xa9s un l\xc3\xadquid moltes vegades \xc3\xa9s aigua, a la qual es pot afegir un colorant per a detectar millor possibles fuites i en principi sempre s'afegeix tamb\xc3\xa9 una petita dosi d'alcohol (anticongelant) per a evitar que, per exemple en cas de baixes temperatures, a l'hivern, aquesta es congeli i, en augmentar de volum, trenqui el circuit i m\xc3\xa0quines per on passa (condensador, evaporador, intercanviador, radiador, etc.). Alguns antics refrigerants, usats especialment a neveres i a la climatitzaci\xc3\xb3, que eren contaminants atmosf\xc3\xa8rics es van prohibir i deixar d'utilitzar, com per exemple l'R-12, l'R-22 i l'R-222. _NEWLINE_El refrigerant que es fa servir a l'automoci\xc3\xb3, a moltes instal\xc2\xb7lacions d'energia solar i a la majoria de centrals nuclears, per exemple, \xc3\xa9s aigua (a les solars amb anticongelant). A neveres, congeladors i els diversos sistemes de climatitzaci\xc3\xb3 i de fred industrial els refrigerants actuals m\xc3\xa9s usuals s\xc3\xb3n el R-407, una barreja de tres gasos (R-134a, tetraflouroet\xc3\xa0; R-125, pentafluoet\xc3\xa0; i R-32, difluoroet\xc3\xa0), i el R-410, m\xc3\xa9s nou i amb millors propietats t\xc3\xa8cniques, una barreja de dos (R-125 i R-32) que tamb\xc3\xa9 s'usa als deshumidificadors. Encara s'usen alguns aparells m\xc3\xa9s antics, tot i que en principi ja no es venen al mercat, que fan servir l'R-134 que va ser el primer a substituir els refrigerants causants del canvi clim\xc3\xa0tic (per contenir CFC) per\xc3\xb2 que amb el temps ha estat substitu\xc3\xaft per barreges de gasos que funcionen millor: primer l'R-407, que el cont\xc3\xa9, i posteriorment l'R-410. Un refrigerant rar, per la seva toxicitat, \xc3\xa9s l'amon\xc3\xadac."